Politikere fra såvel Venstre som SF og konservative undrer sig over, at teknisk rådmand Kristian Würtz har pillet Europaplads 6-8 ud af den højhuspolitik, byrådet snart sender i offentlig høring.

Annonce

Bygherren undrer sig. Arkitekten undrer sig. Og det samme gør en række byrådsmedlemmer. Venstres Hans Skou har allerede her i avisen bebudet, at han vil tage sagen om højhusprojektet på Europaplads 6-8 op i byrådet. Her har bygherre og arkitekt gennem flere år arbejdet tæt sammen med kommunen om at tilpasse et op til 17 etager højt hus i den klare forventning, at matriklen i en ny højhuspolitik ville kunne blive en del af det område, hvor høje huse er en mulighed. Læs også læserbrevet: Rystende borgermøde med byrådspolitikerne Nu fremlægger rådmanden så i byrådet i dag et forslag til højhuspolitik, der fastlægger, hvor høje huse er en mulighed. Her er Europaplads 6-8 lige akkurat ikke med. - Det er ikke en fair måde at behandle byudviklere og investorer på, når man er gået så langt i forløbet med dem. Og da slet ikke, når projektet på alle måder lever op til det, vi ønsker af høje huse centralt i byen, har Hans Skou tidligere sagt til avisen.

Annonce

Savner begrundelse

Den konservative Steen Stavnsbo er enig: - Jeg er overrasket over, at området ikke er med i den højhuspolitik, rådmanden lægger frem i høring, så vi kan høre, hvad folk mener om det. Sådan plejer vi da at gøre. Jeg kan helt tilslutte mig Hans Skous kritik, siger han og fortsætter: - I teknisk udvalg har vi ikke fået nogen begrundelse - og i det hele taget synes jeg, at der har været stor usikkerhed om, hvad begrundelsen er for ikke at tage det med ind i høringsfasen. Hvis der havde været noget indlysende forkert ved placeringen, var der det jo også for seks og for 12 måneder siden. Så kunne man have sagt stop dengang. Og hvis det er projektet, der er problemet, kan det jo rettes til.

Annonce

Det ser mærkeligt ud

Også SFs Jan Ravn Christensen undrer sig over forløbet. - Det ser lidt mærkeligt ud. Selve projektet har jeg ikke forholdt mig til, men jeg forstår ikke, hvorfor området ikke er med i høringen om højhuspolitikken, siger han og fortsætter: - Hvis rådmanden principielt er imod højt byggeri på det sted, skulle han ikke have ladet arbejdet med det konkrete projekt fortsætte så længe. De var jo kommet rigtig langt med det. Jeg forstår godt, at folk i branchen synes, at det har været et underligt forløb.

Annonce

En del af højhuspolitikken